 Xulu - Izithakazelo nomlando wakwa XuluIzithakazelo zakwa XuluDonda wasEnkweleniKhuhla phansi njenge khowandlovuNtulikabongwa ubonga yena uzona umlomoWena owashaya phansi kwavela abantu nezinkomoSonkopheSombiziUmlando wakwa XuluAbakwaXulu ngamaNtungwa Nguni. Emandulo babakhelane nabantu bakwaSibiya kanye nabasElangeniMhlongo. Ngaleso sikhathi babephethwe nguGxabhashe kaDondahhayi uDonda wakwaKhumalo. Indawo lapho sibathola khona abantu bakwaXulu babakhe phakathi komfula uMfule kanye neMfolozi eMhlophe ngokubhekela ngasolwandle. Kuthiwa lesi sizwe sasizihlalele nomakhelwane baso ngokukhulu ukuthula lokhu. Kuze kwathi ngesikhathi senkosi yakwaMthethwa uDingiswayo ngoba efuna ukwakha ubukhosi bakhe, wase ehlasela uGxabhashe nesizwe sakhe, khona laphaya ngaseMthonjaneni.Phela kungaleso sikhathi lapho uDingiswayo ayefuna khona ukudlondlobala abe yinkosi yomhlaba wonke, zonke izizwe ayezinqobile zikhonze ngaphansi kwakhe. NoGxabhashe wawela kulolo gibe lokuthola inkosi yakwaMthethwa yomele ukuphatha ngamandla amakhu angakaze abonwe nanini. Kwathi uGxabhashe ngobunye ubusuku obejwayelekile wayezilalele engazelele lutho kanti uzohlaselwa ngalobo busuku. Bathi wathi ephaphama emaphusheni akhe amnandi, waphaphama eseyisiboshwa sikaDingiswayo kaJobe, ngoba impi yakwaMthethwa yahlasela ebusuku futhi kungazelele muntu, bonke abantu belele.Kuthiwa ekuvukeni kwakhe uGxabhashe wathukuthela waze wamelwa yinhliziyo, wakhothamawafa. Kwawathukuthelisa kakhulu amaqhawe akwaXulu okwase kwehlele iNkosi yabo. Bazama imizamo yokuba baphindisele kubasocongi, kodwa kwatholakala ukuthi impi yoGodongwana woYengokaDingiswayo inamandla kakhulu, ngakho yachithwa eyakwaXulu. Yabaleka yaze yayotheleka ezweni lakwaQwabe, ngaphesheya koMhlathuze eduze kwentaba ebizwa ngokuthi kukwaHlokohloko eduze komthombo kaKhondlo.UGxabhashe wangcwatshwa lapho afela khona, ithuna lakhe liyatholakala laphaya egqumeni laseLumbi. Okwaba ngumshophi omkhulu kubantu bakwaXulu kwaba ukufa kukaTshana indodana kaXabhashe ibulawa ukugula nje. Nayo futhi yangcwatshwa laphaya eLumbi. Kusengathi kwakuyindodana yokugcina yoliba lukaXabhashe, ngoba emva kwalokho uliba lwase luxhuma kuMapholobahhayi owakwaNgcobo indodana kaSweli kaMgidi kaNomandla kaMakhathini. Kuthe ngalesi sikhathi sikaMapholoba bahlaselwa futhi nguShaka inkosi yakwaZulu.Nalapha abantu bakwaXulu kabazibekanga phansi. Yahlangana eNyana kwatholakala ukuthi abantu bakwaXulu kabakumelana nempi yeLembekaShaka eyayihlelwe kahle. Banqotshwa, kwathi uMapholoba wafela kwaMaqhwakazi kanye nomfowabo uMadlozi. Kwasinda umfowabo, enye yamadodana kaSweli uNohadu. Yena wazama ukubuyela ezweni lakubo eMfule. Kodwa wayesabuyelaphi ngoba imizi nokudla kwakucekelwe phansi konke. Ngalokho baphoqeka abantu bakwaXulu ukuthi baphile ngembuya. Kwase kuthiwa labo bantu ngabaseMbuyeni. Ukuzenelisa ukuthi abantu bakwaXulu ngeke besaba wuhlupho, uShaka wathatha umhlobo wakhe uMenziwa kaXhjoko wakwaBiyela ukuba abheke lendawo yabantu bakwaXulu. Kodwa basekhona abantu bakwaXulu eMfule kuze kube manje. Noma bengasenankosi yabo.Kwathi uMfinyeli waba nenhlanhla yokuthi abe ngumngani omkhulu kaNzibe umnawabo kaMpande. UMfinyeli waba yinduna kaNzibe lokho okwenza ukuthi uMpande amenze induna yabantu bakwaQunwane ngakwaHlabisa. Siyabathola futhi abantwana bakaMfinyeli laphaya kwaNongoma..Ukwelamana kwabakwaXuluUBonga uzale uNtuli hhayi owaseLengeUNtuli kaBonga yena wazala uMakhathini kanye nabanye...UMakhathini wazala uNtonga , uNomandla kanye nabanye...UNtonga wazala uPhuhlaphansi kanye nabanye...UPhuhlaphansi wazala uDonda owazala uGxabhasheUGxabhashe yena wazala uTshanaUNomandla wazala uMgidi owazala uSweliUSweli wazala uMapholoba, uMadlozi, uNohadu kanye noMfinyeli. 